หนี้เพิ่มเฉียด5หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

คลังกู้ชดเชยขาดดุลอื้อไทยเข้มแข็ง
ยอดทะลุ4.1ล้านล้านพรวด42%จีดีพีโพสต์ทูเดย์ — ยอดหนี้สาธารณะยังเพิ่มต่อเนื่อง แต่สัดส่วนต่อจีดีพีไม่น่ากลัว
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า ยอดหนี้สาธารณะคงค้างล่าสุด ณ วันที่ 31 มี.ค. 2553 มีจำนวน 4.12 ล้านล้านบาท หรือ 42.39% ของจีดีพี โดยเป็นหนี้ที่รัฐบาลกู้โดยตรง 2.76 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.1 ล้านล้านบาท หนี้รัฐวิสาหกิจที่เป็นสถาบันการเงินที่รัฐบาลค้ำประกัน 1.88 แสนล้านบาท และหนี้กองทุนเพื่อการฟื้นฟูและพัฒนาระบบสถาบันการเงิน 7.01 หมื่นล้านบาท เมื่อเปรียบเทียบกับเดือนก่อน หนี้สาธารณะเพิ่มขึ้นสุทธิ 4.95 หมื่นล้านบาทโดยหนี้ที่รัฐบาลกู้โดยตรง หนี้รัฐวิสาหกิจที่ไม่เป็นสถาบันการเงินและหนี้กองทุนเพื่อการฟื้นฟูฯ เพิ่มขึ้น 4.9 หมื่นล้านบาท , 2,546 ล้านบาท และ 482 ล้านบาท ตามลำดับ 
สำหรับหนี้รัฐวิสาหกิจที่เป็นสถาบันการเงินที่รัฐบาลค้ำประกันลดลง 2,460 ล้านบาท ส่วนหน่วยงานอื่นของรัฐนั้นไม่มีหนี้คงค้าง
นายจักรกฤศฏิ์ กล่าวว่า การเพิ่มขึ้นสุทธิของหนี้สาธารณะคงค้างเกิดจากการเพิ่มขึ้นของหนี้ที่รัฐบาลกู้โดยตรง โดยเพิ่มขึ้น 4.9 หมื่นล้านบาท ที่สำคัญเกิดจากรัฐบาลออกพันธบัตรรัฐบาลเพื่อชดเชยการขาด ดุลงบประมาณ 3.6 หมื่นล้านบาท และได้เบิกเงินกู้ภายใต้พระราชกำหนดให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ พ.ศ. 2552 ตามแผนปฏิบัติการไทยเข้มแข็ง 2555 ในปีงบประมาณ พ.ศ. 2553 จำนวน 2 หมื่นล้านบาท
สำหรับหนี้รัฐวิสาหกิจที่ไม่เป็นสถาบันการเงินเพิ่มขึ้นสุทธิ 2,546 ล้านบาท เนื่องจากเบิกจ่ายเงินกู้จากแหล่งเงินกู้ต่างๆ สูงกว่าการชำระคืนต้นเงินกู้ส่วนหนี้รัฐวิสาหกิจที่เป็นสถาบันการเงินที่รัฐบาลค้ำประกันลดลงสุทธิ 2,460 ล้านบาท ที่สำคัญเกิดจากการลดลงของหนี้ในประเทศของรัฐวิสาหกิจที่เป็นสถาบันการเงิน ที่รัฐบาลค้ำประกัน เนื่องจากธนาคารเพื่อการเกษตรและสหกรณ์การเกษตรเบิกจ่ายเงินกู้จากแหล่งเงิน กู้ต่างๆ ต่ำกว่าการชำระคืนต้นเงินกู้
ทั้งนี้ หนี้สาธารณะ จำนวน 4.12 ล้านล้านบาท แบ่งออกเป็นหนี้ต่างประเทศ 3.72 แสนล้านบาท หรือ 9.03% และหนี้ในประเทศ 3.75 ล้านล้านบาท หรือ 90.97% ของยอดหนี้สาธารณะคงค้าง และเป็นหนี้ระยะยาว 3.87 ล้านล้านบาท หรือ 93.87% และหนี้ระยะสั้น 2.52 แสนล้านบาท หรือ 6.13% ของยอดหนี้สาธารณะคงค้าง ก่อนหน้านี้ สัดส่วนหนี้สาธารณะ ณ วันที่ 28 ก.พ.53 อยู่ที่ 41.90% ของจีดีพี